Διάταξη του Δικαστηρίου (όγδοο τμήμα) της 17ης Νοεμβρίου 2021 – AKZ – Burgas
(Υπόθεση C-602/20) (1)
«Προδικαστική παραπομπή – Εισφορές κοινωνικής ασφαλίσεως– Επιστροφή των αχρεωστήτως καταβληθεισών εισφορών – Περιορισμός των τόκων επί του ποσού της επιστροφής – Εθνική δικονομική αυτοτέλεια – Αρχή της ισοδυναμίας – Αρχή της αποτελεσματικότητας – Άρθρο 53, παράγραφος 2, και άρθρο 94 του Κανονισμού Διαδικασίας του Δικαστηρίου – Προδήλως απαράδεκτο»
Προδικαστικά ερωτήματα – Παραδεκτό – Υποχρέωση παροχής στο Δικαστήριο επαρκών διευκρινίσεων περί του πραγματικού και του κανονιστικού πλαισίου της υποθέσεως – Παράθεση των λόγων για τους οποίους είναι αναγκαία η απάντηση επί των προδικαστικών ερωτημάτων – Απουσία εξηγήσεων ως προς τη σχέση η οποία συνδέει τις διατάξεις και τις αρχές του δικαίου της Ένωσης τις οποίες επικαλείται το αιτούν δικαστήριο με την εφαρμοστέα στη διαφορά της κύριας δίκης εθνική νομοθεσία – Προδήλως απαράδεκτο
(Άρθρο 267 ΣΛΕΕ· Κανονισμός Διαδικασίας του Δικαστηρίου, άρθρο 94, στοιχείο αʹ)(βλ. σκέψεις 20-28 και διατακτ.)
Διατακτικό
Η αίτηση προδικαστικής αποφάσεως που υποβλήθηκε από το Varhoven administrativen sad (Ανώτατο Διοικητικό Δικαστήριο, Βουλγαρία), με απόφαση της 30ής Σεπτεμβρίου 2020, είναι προδήλως απαράδεκτη.
1 ΕΕ C 28 της 25.1.2021.